## Naredba o utvrđivanju visine i načina plaćanja naknade za pokriće troškova postupka priznavanja izvještaja o ispitivanju izdanih u inozemstvu i izdavanju potvrda o sukladnosti

### NN 33/2001 (11.4.2001.), Naredba o utvrđivanju visine i načina plaćanja naknade za pokriće troškova postupka priznavanja izvještaja o ispitivanju izdanih u inozemstvu i izdavanju potvrda o sukladnosti

# DRŽAVNI ZAVOD ZA NORMIZACIJU I MJERITELJSTVO

587

Temeljem članka 31. stavak 3. Zakona o normizaciji (»Na­rod­ne novine«,
br. 55/96) ravnate­lj Državnog zavoda za normizaciju i mjerite­ljstvo donosi

## NAREDBU

### O UTVRĐIVANJU VISINE I NAČINA PLAĆANJA NAKNADA ZA POKRIĆE TROŠKOVA POSTUPKA PRIZNAVANJA IZVJEŠTAJA O ISPITIVANJU IZDANIH U INOZEMSTVU I IZDAVANJA POTVRDA O SUKLADNOSTI

I.

Za pokriće troškova postupka
priznava­nja izvještaja o ispitiva­nju izdanih u inozemstvu i izdava­nja
potvrda (certifikata) o sukladnosti (u da­lj­njem tekstu: »postupak priznava­nja«)
podno­site­lji zahtjeva plaćaju naknade utvrđene ovom naredbom Državnom zavodu
za normizaciju i mjerite­ljstvo (u da­lj­njem tekstu: »Zavod«) ili ovlaštenoj
pravnoj osobi.

II.

Naknade za pokriće troškova
iz točke I. ove naredbe uplaćuju se na žiroračun broj: 30102-637-5283 Zavoda
ako postupak priznava­nja provodi Zavod.

Naknade za pokriće troškova
iz točke I. ove naredbe uplaćuju se na žiroračun ovlaštene pravne osobe koja je
provela postupak priznava­nja.

III.

Postupak priznava­nja u
smislu ove naredbe provodi se sukladno odredbama Zakona o normizaciji (»Narodne
novine«, br. 55/96) i propisa donesenih na teme­lju tog zakona za one proizvode
koji podliježu obveznom potvrđiva­nju (certificira­nju).

IV.

Naknade za provođe­nje postupka priznava­nja plaćaju se bez obzira na to
da li će nakon provedenog postupka biti izdana potvrda o sukladnosti.

V.

Visina naknade za pokriće troškova postupka priznava­nja iznosi 30%
naknade troškova obveznog ispitiva­nja proizvoda koje provode ovlaštene pravne
osobe od Zavoda, na teme­lju cjenika odobrenog od Zavoda.

Najniža visina naknade u smislu stavka 1. ove točke iznosi 2.000,00
kuna.

VI.

Visina naknade za pokriće troškova postupka priznava­nja provjere
usklađenosti proizvoda s potvrđenim tipom proizvoda iznosi 20% naknade troškova
obveznog ispitiva­nja proizvoda koje provode ovlaštene pravne osobe od Zavoda,
na teme­lju cjenika odobrenog od Zavoda.

Najniža naknada u smislu stavka 1. ove točke iznosi 1.600,00 kuna.

VII.

Visina naknade za pokriće troškova postupka priznava­nja za potvrđeni
tip proizvoda koji je u toku važe­nja potvrde o sukladnosti izmije­njen
(izmjene konstrukcije, tehnologije, materijala i sl.) iznosi 20% naknade
troškova obveznog ispitiva­nja proizvoda koje provode ovlaštene pravne osobe od
Zavoda, na teme­lju cjenika odobrenog od Zavoda.

Najniža visina naknade u smislu stavka 1. ove točke iznosi 2.000,00
kuna.

VIII.

Naknade za troškove navedene u točkama V., VI., VII. i VIII. odnose se
na obav­lja­nje pre­gleda ispitne dokumentacije, mogući pre­gled proizvoda i
proizvod­nje, izradu zapisnika o zadovo­ljava­nju propisanih uvjeta, izdava­nje
ili produže­nje va­ljanosti certifikata i administrativne troškove. Troškovi
dnevnica, putova­nja i sl. nisu obuhvaćeni ovim naknadama a snosi ih podnosite­lj
zahtjeva za postupak priznava­nja.

IX.

Naknade za pokriće troškova koji se mogu pojaviti izvan redovitog
postupka priznava­nja (djelomično ispitiva­nje proizvoda, neopravdano dug
prekid postupka uzrokovan kriv­njom podnosite­lja zahtjeva i dr.) a neophodni
su za provođe­nje postupka priznava­nja obračunavaju se prema stvarno utrošenom
materijalu, radu i vremenu i to prema cijenama radnih i režijskih sati iz
cjenika o naknadi troškova obveznog ispitiva­nja proizvoda koje provode
ovlaštene pravne osobe od Zavoda na teme­lju cjenika odobrenog od Zavoda.

X.

Ova naredba stupa na snagu osmog dana od dana objave u »Narodnim
novinama«.

Klasa: 011-02/01-02/17
Urbroj: 558-04/3-01-1
Zagreb, 27. ožujka 2001.

Ravnate­lj
Državnog zavoda
za normizaciju i mjerite­ljstvo **dr. sc. Jakša Topić, dipl. ing.,** v. r.

if !supportEmptyParas endif

Naredba, NN 33/2001-587